

**Odporúčania hasičov pre nadchádzajúcu vykurovaciu sezónu sú nasledovné:**

* pri používaní plynových spotrebičov je vhodné zamerať sa na **čistotu** komínových

 prieduchov na zabezpečenie dobrého ťahu komína,

* pri používaní tuhého paliva dochádza k zaneseniu komína a tým prudko rastie

 nebezpečenstvo **vznietenia sadzí**, ktoré je preto potrebné pravidelne odstraňovať,

* nevykonávajte **neodborné zásahy** na spotrebičoch a nenechávajte ich bez dozoru,
* v blízkosti komínových telies **nenechávajte** horľavé látky,
* otvory na kontrolu a čistenie v komíne musia byť **uzatvorené** komínovými dvierkami,
* podlaha okolo otvorov v komíne musí byť **z nehorľavého** materiálu, alebo ju treba

 chrániť nehorľavou ochrannou podložkou do vzdialenosti najmenej 600 mm od

okrajov otvorov,

* jednovrstvové murované komíny treba **omietnuť** až do úrovne strešnej krytiny a to aj

 pod oplechovaním, alebo iným lemovaním,

* kontrolujte funkčnosť zariadení zabezpečujúcich **prívod** vzduchu do kotolne,
* vykurovacie telesá – sporáky, pece a pod. musia byť umiestnené iba na **nehorľavej**  podložke,
* **nepoužívajte** k rozkurovaniu horľavé kvapaliny,
* **nespaľujte** domáci odpad, plasty a iné vysoko horľavé látky, ktoré zvyšujú riziko

požiaru,

* do kotlov, kachieľ a krbov patrí len **určené** palivo,
* **nevychladnutý** popol po vybratí zo spotrebiča na tuhé palivo možno ukladať iba do

nerozbitnej plnostennej nádoby z nehorľavého materiálu s uzatvárateľným vekom,

* akýkoľvek spotrebič možno prevádzkovať len vtedy, ak je v **dobrom** technickom stave,
* **dodržiavajte návody** na obsluhu a vždy používajte iba schválené spotrebiče,
* **nikdy nehaste** prípadný požiar sadzí v komíne **vodou** - mohlo by dôjsť k jeho

popraskaniu, alebo dokonca výbuchu, (na zrazenie teploty v komíne a uhasenie

horiacich sadzí v komíne je možné použiť suchý piesok)

* **neprekurujte** vykurovacie telesá, neskladujte a nesušte v ich blízkosti horľavé

materiály,

* nenechávajte **bez dozoru** deti v blízkosti palivových spotrebičov, elektrotepelných

spotrebičov, elektrických a iných spotrebičov, ako aj v blízkosti otvoreného ohňa,

* dodržiavajte predpismi stanovené **zásady** pre skladovanie a používanie horľavých

kvapalín, kovových tlakových nádob na propán-bután, tuhé palivá a iné materiály.

OR HaZZ v Kežmarku